ועדת החינוך, התרבות והספורט, כנסת 24, פרוטוקול מספר 48, 2021-11-10 09:00

שרן השכל: אני שמחה לפתוח את ועדת החינוך התרבות והספורט של הכנסת.

שרן השכל: אנחנו בפעם הקודמת לא הספקנו רק לסכם את אותו דיון חשוב על בתי הספר המוכשרים.

שרן השכל: אני רוצה לסכם את הדברים אבל מכיוון שהגיעו חברי הכנסת אנחנו אמנם נמצאים בסד זמנים מאוד מאוד קצר, אז אני מבקשת שאולי רק חברי הכנסת המציעים בעצם יוכלו לומר מילת סיכום משום שלא היה לנו זמן.

שרן השכל: אתה ניתן לך הזמן הקודם אז רק באמת ככה במשפט בשביל הפרוטוקול, ח"כ אימאן חטיב, בן גביר גם אתה ביקשת את ההצעה.

שרן השכל: אז שלושתם יסכמו.

שלמה קרעי: אני מבין שאת בעיקר מסכמת את הדיון.

שרן השכל: את הדיון שהיה לפני כן.

שלמה קרעי: וייקבע דיון לפעם אחרת.

שרן השכל: בדיוק.

שלמה קרעי: טוב במשפט אחד אני אגיד.

שלמה קרעי: גברתי יו"ר, תודה על הנחישות שלך ועל זה שאת דואגת באמת שהדברים יהיו יתנהלו כמו שצריך בדיון הזה, דיון מעמיק.

שלמה קרעי: הנושא הזה הוא בנפשנו.

שלמה קרעי: לא יתכן שיהיה מצב שבו ילדים יהיו בתת-תנאים, בתת-תקצוב ויפגעו מבחינת שוויון ההזדמנויות שלהם בחינוך מבחינת התנאים שבהם הם לומדים בגלל שההורים שלהם בחרו להם דרך חינוך מסוימת.

שלמה קרעי: הזכרנו דבר אחד ואני רוצה שהוא גם יכנס לסיכום שלך אם תוכלי, את הנושא הזה של גני הילדים של החינוך המיוחד המוכר שאינו רשמי שהזכרנו את זה במשפט אחד אבל זה מאבק שאנחנו מנהלים פה כבר כמה שנים, הוא עוד לא הגיע לפתרון.

שלמה קרעי: .

שלמה קרעי: הוא הגיע לפתרון אבל הפתרון לא מיושם.

שלמה קרעי: פה זה הרבה יותר קל צריך להיות, רק לנהל מעקב שהדבר הזה קורה.

שלמה קרעי: החינוך המיוחד המוכר שאינו רשמי, גני הילדים היו צריכים להתחיל את השנה הזו עם תנאים שווים לגמרי לרשמי, ואיכשהו לא היו הדרכות, כן היו הדרכות...

שלמה קרעי: יש ויכוחים בין משרד החינוך לעמותות שמפעילות את אותם גני הילדים, ובינתיים זה מתגלגל ולא הגיע לפתרון אז אם את כבר עוקבת אחרי הנושא הזה אז אני חושב שזה לא פחות חשוב גם להכניס.

שרן השכל: בסדר גמור, אני אתייחס לזה גם.

שרן השכל: חה"כ חטיב.

אימאן ח'טיב יאסין: בוקר טוב לכולם.

אימאן ח'טיב יאסין: אני גם מברכת באמת על הנחישות לסיים את הסוגיה הזאת ואני מקווה שבקרוב באמת אנחנו נצליח לראות שכל הילדים שלנו בכל מקום, בכל מסגרת כלשהי זוכים לאותו תקצוב, לאותו תוכן של לימודים.

אימאן ח'טיב יאסין: והעיקרון של חלוקת המשאבים יהיה עיקרון שווה לכולם ואחיד, ובעצם לא נפלה ילדים בגלל שהם שייכים למקום זה או לזרם זה או זרם אחר.

אימאן ח'טיב יאסין: אז העיקרון של חינוך שווה לכולם זה הוא שצריך לכוון את כולנו.

אימאן ח'טיב יאסין: מדובר כאן בעשרות אלפי תלמידים שבעצם יש להם זכות בסיסית כמו כולם.

אימאן ח'טיב יאסין: אז נשמח שהסוגיה הזאת תבוא על פתרונה כבר בשנה הזאת.

שרן השכל: תודה רבה.

שרן השכל: תודה, חה"כ בן גביר.

איתמר בן גביר: מצטרף לדברי חבריי וכמובן מודה לך על הדיון ועל הנחישות על מה שהיה כאן בדיון הקודם.

איתמר בן גביר: הדברים עלו והיו מאוד ברורים ומאוד מפורשים, כמו שאת לא נתת להם באמת להתחמק, הדברים כאן צפו על פני השטח.

איתמר בן גביר: יש כאן במדינת ישראל הפליה.

איתמר בן גביר: הפליה בוטה, הפליה קשה והפליה שפוגעת בעשרות אלפי תלמידים ובמאות אלפי משפחות.

איתמר בן גביר: ובנושא הזה אני באמת, שלחת אותם לעשות שיעורי בית, אני מקווה שהלו"ז יהיה לו"ז מאוד מצומצם, כי כל רגע שאנחנו כרגע מדברים כאן ויושבים, בזמן הזה מפלים ילדים.

איתמר בן גביר: בזמן הזה מקפחים ילדים כפי שבית המשפט העליון אמר לא פעם ולא פעמיים "ההפליה היא אם כל חטאת, אין לך..." זה השופט ברק ציטט פעם "...

איתמר בן גביר: אין לך גורם הרסני יותר מאשר בניה ובנותיה של החברה הישראלית שמרגישים תחושה של קיפוח...", קיפוח זו אחת התחושות הכי קשות שיכולות להיות.

איתמר בן גביר: ואני מאמין ובטוח שגברתי תקצוב כאן לו"ז צפוף כדי שהדברים האלה יפתרו בהקדם.

שרן השכל: תודה רבה.

שרן השכל: חה"כ פרוש גם אתה היית מחברי הכנסת המציעים.

מאיר פרוש: אני מתנצל אם אני לא בקיא בכל מה שהתקדמנו עד עכשיו, הייתי בדיון הראשון שהיה, ומברכים אותך אז אני הייתי רוצה גם להצטרף לברכות, אני צריך לדעת מה הם הסיכויים עד עכשיו?

מאיר פרוש: זאת אומרת המשרד שמע, השמענו טענות ואז צריכים לתת לנו איזושהי תמונה.

שרן השכל: אז בגלל שלא הספקנו לסכם את הדיון הקודם, מה שאנחנו עושים כרגע זה ממש מילות סיכום, משום שלא ניתן לכל חברי הכנסת לומר את מילות הסיכום.

שרן השכל: אני מסכמת את הדיון ואז אנחנו שולחים אותם למעשה עם משימות על מנת לחזור אלינו לדיון המשך עם התשובות שאותן לא קיבלנו.

מאיר פרוש: אז גם על הדברים הספציפיים שאת התעקשת לדעת עדיין לא החזירו לנו?

שרן השכל: כי לא סיכמתי את הדיון.

שרן השכל: נגמר לנו הזמן.

מאיר פרוש: השאלה אם המשרד קלט את כל השאלות?

שרן השכל: אז אני אחזור על רובן, מה שזכור לי למרות שעבר מעט זמן.

שרן השכל: אני אתן גם לחברי הכנסת שטרחו ובאמת הגיעו, אבל באמת ככה בקצרה מילת סיכום.

מאיר פרוש: כולנו תומכים בזה.

מאיר פרוש: המשך של דיאלוג רב שנים שלי.

שרן השכל: כן, תודה.

שרן השכל: חה"כ משה טור פז.

משה טור פז: כן, אני רוצה לומר כאן, אני חושב שהדרישה העקרונית ש- 78,000 תלמידים יתוקצבו בצורה ראויה, היא בקשה מוצדקת, היא דרישה ראויה.

משה טור פז: בעיני הדיון כאן וזו גם הסיבה בעיני שהנושא תקוע כל-כך הרבה שנים, היא בגלל שהתיקון כאן הוא תיקון רחב יותר שנובע בעצם ממערכת היחסים בין הרשמי למוכר שאינו רשמי, שהיא מערכת יחסים שלא מגזרית אלא היא בירוקרטית אבל היא בסוף פוגשת את התחרות בתחום החינוך בתוך העולם הפנים מגזרי, כל מגזר כשלעצמו.

משה טור פז: ולכן היום יחסי הרשמי והמוכר שאינו רשמי הם לא יחסים שווים וזה הולך לשני הצדדים, יש מקומות מסוימים שיש יתרון למוכשר ויש מקומות אחרים שבהם לרשמי יש יתרון.

משה טור פז: אני חושב שמערכת החינוך בישראל היה עדיף לו הייתה מנוהלת כולה כמוכר שאינו רשמי, עם תקצוב אחיד, אבל כמוכר שאינו רשמי, זה הרבה יותר נכון זה שוק חופשי, תחרותי, זה לא היה מוריד מאחריות המדינה אלא זה היה מביא לכך שבתוך כל מקום היו הרבה מהעיוותים היום שנובעים משוק שהוא כאמור לא מאוזן בירוקרטית, היו נפתרים.

משה טור פז: לכן העבודה שיידרש פה לעשות משרד החינוך היא הרבה יותר גדולה.

משה טור פז: היא לא להעלות סעיף תקציבי וזהו, יכול להיות שלחלק מהאנשים זה מה שהם רוצים אולי גם זה חלק מהסיבה לפניה הזו, אבל בעיני יש פה דיון הרבה יותר רחב.

משה טור פז: כאמור אני הולך הרבה יותר קדימה וסבור שבכלל התיקון צריך להיות לטובת המוכר שאינו רשמי, אבל זה דורש כל מיני תיקונים באיך המדינה מנהלת את החינוך שלה ולא תיקון נקודתי.

משה טור פז: אני אומר כאן שהסוגיה הזו לא נפרדת מסוגיה אחרת שהובאה לוועדה וגם קיבלנו פניה אליה של בתי ספר קטנים.

משה טור פז: כי בסופו של דבר בתי ספר קטנים הם היום פגיעה משמעותית באיכות החינוך שילדים מקבלים, הם מגדילים את עלויות החינוך גם של ההורים שמשלמים תשלומי הורים מופרזים, וגם של המדינה.

משה טור פז: וזה גם כן דיון שכרוך ישירות בדיון הזה.

משה טור פז: תודה רבה.

שרן השכל: תודה רבה.

שרן השכל: חה"כ סטרוק.

מאיר פרוש: אני רוצה רק לשאול, מאיפה המספר הזה 78,000 תלמידים במוכשר?

משה טור פז: הממ"מ.

קריאה: לא זה מהתקציב זה מופיע בתקציב.

מאיר פרוש: אני חושב שמדובר על כפל כפליים.

מאיר פרוש: << קריאה >> קריאה: << קריאה >> מדובר רק על המוכר שאינו רשמי מחוץ לרשתות החינוך החרדיות.

משה טור פז: נכון.

משה טור פז: החינוך העצמאי וממ"ד החינוך התורני יש לו מעמד בפני עצמו.

מאיר פרוש: עדיין אני חושב שזה יותר.

שרן השכל: זה הנתונים שהממ"מ הביא.

שרן השכל: בבקשה חה"כ סטרוק.

אורית סטרוק: טוב אז קודם כל אני גם כן מאוד מודה לך שרן על הניהול של הדיון הזה בצורה רצינית וראויה.

אורית סטרוק: אני יודעת שיש לך המון נושאים על הראש בוועדה ואני מאוד מבקשת שהנושא הזה לא יזנח משום שבעצם עיניהם של תלמידים והוריהם נשואות אלייך וכל יום שהנושא הזה לא מטופל, ואני יודעת שהוא לא התחיל בקדנציה שלך, אבל כל יום שהוא לא מטופל זה עוול, זה סבל לילדים, זה סבל למשפחות, זה סבל גם למורים שצריכים ללמד בתנאים שאינם ראויים ואני מבקשת שהסבל הזה יהיה לנגד עינייך בקביעת סדר עדיפויות שלך בוועדה וגם בשיח שלך מול הגורמים הממשלתיים שבאמת יביאו תשובות ויאפשרו סוף-סוף שוויון זכויות אלמנטרי לילדים האלה.

שרן השכל: תודה.

שרן השכל: תודה רבה על הדברים.

שרן השכל: חה"כ עלי סלאלחה.

עלי סלאלחה: טוב אני מצטרף למה שאמרה חה"כ אימאן חטיב.

עלי סלאלחה: היא תמצתה את זה נדמה לי בצורה הטובה ביותר.

עלי סלאלחה: ילד זה ילד, הוא לא אשם שהוא נמצא בזרם זה או זרם אחר, מדינת ישראל אחראית וצריכה להיות אחראית לכל ילדי ישראל שיקבלו את כל מה שמגיע להם ללא הבדל ולכן אני חושב שכל המוסדות שקמו במדינת ישראל, בחינוך או באחרים, מדינת ישראל נתנה להם את הגושפנקא ואם הם קיימים, אז הם צריכים לקבל בדיוק מה שמקבל כל ילד אחר.

עלי סלאלחה: ואני אומר גם אנחנו צריכים להשוות את החברה הערבית, החברה הדרוזית ושכולנו נקבל אותו הדבר בכל תחומי החיים.

עלי סלאלחה: תודה.

שרן השכל: תודה רבה לך חה"כ עלי סלאלחה.

שרן השכל: או-קיי ואני רוצה לסכם את הדיון.

שרן השכל: << קריאה >> קריאה: << קריאה >> יהיה מקום לדוברים?

שרן השכל: לא אנחנו מסכמים פשוט את הדיון היום.

שרן השכל: אני אומר ככה, קודם כל אנחנו, הועדה קובעת כי יש להגדיר קודם כל קריטריונים פדגוגיים מדידים שיקבעו את גובה התקצוב למוסד מוכשר, תקצוב על בסיס מצב סוציו-אקונומי בלבד אינו מבטיח חינוך איכותי בצורה שוויונית.

שרן השכל: עלה פה העניין שבאמת משרד החינוך מתקצב אך ורק לפי מצב סוציו-אקונומי, כלומר לפי זה הוא קובע את גובה התקצוב שלהם.

אימאן ח'טיב יאסין: זה מה שהם אמרו.

שרן השכל: זה מה שהם אמרו.

שרן השכל: ולכן המדד הזה מבחינתנו הוא לא מקובל.

שרן השכל: אנחנו לא חושבים שהוא באמת מודד את יכולת החינוך, איכות המוסד, או השיקולים שבהם המשרד צריך בצם לבוא ולתקצב את אותו המוסד.

שרן השכל: ולכן דבר ראשון שאנחנו באמת מבקשים ואומרים גם למשרד החינוך, הוא שצריך לקבוע מדדים פדגוגיים.

שרן השכל: ממש ככה, כדי שנוכל לקבוע את זה על-פי איכות החינוך שנמצא שם, בין אם יחליטו לעשות מבחנים וכו'.

שרן השכל: משרדי הממשלה או משרד החינוך אמר כי הממשלה הצהירה שהיא מתעדפת את המוכשר שנמצא באותן רשתות רשמיות, מוכרות, שתי רשתות החינוך החרדיות, יותר מאשר את הרשתות האחרות.

שרן השכל: הועדה מבקשת קודם כל ממשרד החינוך לשקול מחדש את עניין התעדוף הזה.

שרן השכל: אנחנו מבקשים לדווח לנו מדוע היום משרד החינוך מסבסד באופן מלא רק שתי רשתות חינוך ומפלה לרעה את האחרות.

שרן השכל: כי הממשלה התחלפה, התעדופים התחלפו, השתנו, ואנחנו צריכים לראות איך אנחנו מייצרים מצב שוויוני יותר, הוגן יותר, שבו אנחנו מאפשרים גם לבתי הספר המוכשרים לפרוח.

שרן השכל: בסופו של דבר אנחנו רוצים לאפשר מקסימום בחירה להורים איך לחנך את הילדים שלהם.

שמואל שטח: ולהרוג את החינוך הציבורי.

שרן השכל: לא.

שרן השכל: ממש לא להרוג אותו.

שרן השכל: בדיוק ההפך.

שמואל שטח: אתם שולחים את הילדים האתיופים לבית ספר?

שרן השכל: סליחה, קודם כל אני מבקשת לא להתפרץ בוועדת החינוך בכל זאת.

שלמה קרעי: מה יש לך בעיה עם ילדים אתיופים?

שלמה קרעי: מה זה האמירה הגזענית הזאת?

שמואל שטח: אתה יש לך בעיה כי הילדים שלך לא לומדים שם.

שרן השכל: אני ביקשתי לא להתפרץ.

שרן השכל: אני קודם כל אומר ככה, יכול להיות שיש מקומות שבהם אותם מוסדות במוכשר הם באיכות ירודה ולא טובה.

שרן השכל: ולכן המדד לא אמור להיות סוציו-אקונומי, הוא צריך להיות מדד פדגוגי.

שרן השכל: אם אותם ילדים מקבלים חינוך איכותי וטוב, וההורים בוחרים לשלוח אותם לאותו מוסד חינוך, כן הם צריכים לקבל תקצוב לא פחות משתי המוסדות הרשמיים, וההפך, זה רק ישפר את החינוך הציבורי.

שרן השכל: למה?

שרן השכל: כי זה מייצר תחרות, וכאשר הם ייצרו חינוך איכותי יותר וטוב יותר, שיתחרה בחינוך הציבורי, ככה תהיה שאיפה גם לחינוך הציבורי לשפר את אותם מוסדות, למנהלים תהיה מוטיבציה לשפר אותו.

שרן השכל: אז זו קביעה שלנו כחברי הכנסת בועדה.

שרן השכל: ועם כל הכבוד אני מבקשת לא להתפרץ, זה סיכום הדברים.

שרן השכל: יהיה דיון נוסף, אני אתן לכולם את זכות הדיבור, אני יודעת שזה דיון מאוד טעון, יש פה המון דברים והיסטוריה וכו', אבל בסופו של דבר מתוך הדיון אלה דברים שיצאו, מתוך בקשותיהן של חברי הכנסת.

שרן השכל: עכשיו, קודם כל הועדה תקיים דיון המשך על המוסדות המוכרים שאינם רשמיים בעוד כחודשיים.

שרן השכל: אנחנו מבקשים שמשרד החינוך יערך בהתאם עם תשובות כמו שצריך לקראת הדיון.

שרן השכל: אני מבקשת שבישיבת הממשלה הבאה ידונו בעניין ההצהרה של תעדוף רשמי של שתי הרשתות המוכרות לעומת כל הרשתות האחרות כל המוסדות האחרים של המוכרים שאינם רשמיים.

שרן השכל: יש ממשלה חדשה והיא צריכה לבחון את הנושא הזה לעומק.

שרן השכל: אני לא מצפה לקבל תשובה מיידית, אבל צריך להעלות את זה על סדר יומה, והיא צריכה לבוא ולקבוע מדיניות, על-פי דעת ועדת החינוך, מדיניות חדשה.

שרן השכל: ככה, הועדה מבקשת ממשרד החינוך לתת הארכה להגשת מסמכים לבתי הספר הכנסייתיים על מנת לסייע להם, וקובעת כי יש למנות רכז או מפקח מחוז במשרד החינוך על בתי הספר הכנסייתיים.

שרן השכל: לא יכול להיות שלכל מחוז לכל מגזר יש מפקח במשרד החינוך, מישהו שאחרי על בתי הספר ורק על בתי הספר הכנסייתיים אין.

שרן השכל: אז זו גם דרישה של הועדה.

אימאן ח'טיב יאסין: מה עם בתי ספר אחרים?

שרן השכל: יש להם מרכז.

שרן השכל: יש גם לדרוזים וגם למוסלמים, לערבים.

שרן השכל: יש ממש מחוז שלם.

אימאן ח'טיב יאסין: לבתי ספר המוכשרים?

שרן השכל: כן.

שרן השכל: זה לא מוכשרים.

שרן השכל: לבתי ספר הנוצריים אין בתי ספר רגילים.

שרן השכל: זה רק בתי ספר מוכשרים, ולכן אין להם מפקח.

שרן השכל: בכל בתי הספר האחרים מכל המגזרים השונים, יש רכזים במשרד החינוך שאליהם אפשר לפנות ספציפית לאותו מגזר.

שרן השכל: עכשיו בין אם זה מוכשרים, בין אם זה ציבוריים רגילים, אבל להם אין ולכן זה חובה לעשות את זה.

שרן השכל: אני לא יודעת למה התעכבו עם זה עד עכשיו.

שרן השכל: אז זו גם כן דרישה של הועדה.

שרן השכל: לעניין גני הילדים, הועדה מבקשת בכתב ממשרד החינוך מענה מדוע טרם הועבר התקציב כפי שנאמר או כפי שהובטח לגני הילדים המוכשרים?

שרן השכל: אנחנו מבקשים את זה גם כן בכתב בתוך שלושה שבועות גג, תשובה עניינית לעניין הזה כדי שנוכל גם לטפל בזה אישית.

שלמה קרעי: החינוך המיוחד.

שלמה קרעי: גני הילדים של החינוך המיוחד במוכר שאינו רשמי.

שלמה קרעי: שיתנו נתונים גברתי היו"ר.

שרן השכל: או-קיי.

שרן השכל: אני רשמי לי בועדה הקודמת מספר דברים, אני אנסה שחזר את זה משום שנדרשו לנו המון נתונים שלא קיבלנו.

שרן השכל: אז קודם כל אנחנו רוצים להבין מה היקף השעות של המוסדות במוכשרים שאותם הם מתקצבים, ומה עלות השעה?

שרן השכל: כי בסוף זה מתרכז לשם.

שרן השכל: אנחנו רוצים השוואה בין לקחת מבית ספר רגיל, ממשלתי, ציבורי, ומספר בתי ספר מוכשרים ניקח מהמגזר הערבי, מהמגזר החרדי ומהמגזר החילוני, נקרא לזה בתי הספר הייחודיים.

שלמה קרעי: ציונות הדתית.

שרן השכל: והציונות הדתית, ולעשות השוואה.

שרן השכל: לקחת שם, קודם כל לעשות חלוקה לבתי ספר יסודיים, חטיבות ותיכונים בנפרד.

שרן השכל: ולקחת שם מורה מכל בית ספר באותו ותק, אז קודם כל נתחיל עם מורה מתחיל, נגיד שנה של ותק, כלומר שזה מורה מתחיל, שיהיה שווה בשווה, או-קיי?

שרן השכל: ואז מורה ותיק, בואו נקרא לזה נגיד 15 שנה במערכת, ומורה.

שרן השכל: .

שרן השכל: כלומר לעשות את זה בשלוש דרגות- צעיר, בינוני ולקראת הפנסיה.

שרן השכל: ולתת לנו תשובות בקשר לעלות השעה, כמה יוצא השכר השעתי שלו בבית ספר כזה ובבית ספר אחר, וכמובן החלוקה של יסודי, חטיבה ותיכון.

עלי סלאלחה: אבל יש מרכיבים אחרים.

שרן השכל: אני רוצה השוואה, להבין כמה המורים מרוויחים.

עלי סלאלחה: יש מרכיבים אחרים שמשפיעים על השכר של המורה או המנהל.

עלי סלאלחה: לדוגמה השתלמויות, דרגת תואר שני, תואר שלישי - - -

שרן השכל: כן אבל אנחנו רוצים להשוות באותה רמת השכלה ובאותה רמת ותק.

שרן השכל: לנו נאמר שאלה שני המדדים העיקריים לתקצוב, משום שהם לא כלולים בתוך ההסכמים אז אני רוצה לקבל את ההשוואה מול בעיניים כדי להבין באמת כמה מגיע פה וכמה מגיע שם, רק אז נוכל להגיע לתחשיב האמיתי של כמה משרד החינוך משלם למוכשרים וכמה משרד החינוך.

שרן השכל: כלומר מה ההבדלים.

אימאן ח'טיב יאסין: עוד משהו כבוד היו"ד בקשר לשעות, אני חושבת שזה לא רק העלות של השעה, אלא כמה שעות מקבל למשל תלמיד או כיתה באותו בית ספר.

שרן השכל: אז אמרתי, ביקשתי את היקף השעות.

שרן השכל: כמה בתי הספר מקבלים.

שלמה קרעי: גברתי אני חושב שצריך כאן את המכלול, הרי יש לנו את התקציב שנמצא בתקציב המדינה.

שרן השכל: לא, זה יש לנו וזה פורסם עם הממ"מ.

שלמה קרעי: לא אבל אנחנו רוצים שיציגו לנו.

שלמה קרעי: אם תלמיד במוכר שאינו רשמי או ברשמי ברשתות המוכרות, מקבל 15,000 ₪ בשנה.

שרן השכל: אבל את זה הם הציגו הממ"מ, יש לנו את הנתונים האלה.

שרן השכל: הבעיה היא...

שלמה קרעי: יש לנו נתונים מה הפער?

שלמה קרעי: שמסבירים את כל הפער בין 15,000 ל- 5,000?

שלמה קרעי: את השליש הזה מתוך המאה אחוז?

שרן השכל: אז משרד החינוך אמר שזה פערים בגלל ההסכמים שהמורים נמצאים בהם.

שרן השכל: יש לנו תשובות על זה אבל אנחנו לא מבינים מה ההבדלים בשכר.

שלמה קרעי: הפער הוא לא רק בהבדלי שכר, הפער נובע מעוד כמה דברים.

שרן השכל: ברור, אבל הפער העיקרי נמצא בעניין השכר.

שרן השכל: זה הפער העיקרי ופה אנחנו רוצים להבין את זה.

שלמה קרעי: שיציגו לנו הסבר לכל הפער.

שרן השכל: הם הציגו את זה בועדה, הממ"מ גם הציג את זה.

שרן השכל: נשב על זה אחרי זה, אני אראה לכם, הממ"מ הביא את זה בטבלה.

שרן השכל: הם הסבירו איפה זה נמצא, והנקודה היתה באמת בפערי שכר.

שרן השכל: אם זה הערה קטנטנה או שאלה כי אני מסכמת.

מאיר פרוש: אני רוצה רק לסיכום, פשוט אולי בהיסטוריה רוצים להבין.

מאיר פרוש: אני חושב שאנחנו צריכים לבקש שכל המוכשר יהיה כמו שתי הרשתות אם מישהו מדבר ככה, ולא למה שלשתי הרשתות יש, ואני רוצה להסביר במילה אחת.

מאיר פרוש: אחרי הקמת המדינה היה לנו את חוק חינוך חובה.

שרן השכל: רגע לא.

שרן השכל: אבל אמרנו את זה.

שרן השכל: אמרנו את הדברים, אני פשוט חייבת אנחנו כבר חורגים מהזמן ואני חייבת שזה יהיה קצר וממוקד.

מאיר פרוש: התשובה של המדינה לחינוך היתה ארבעה זרמים, ביטלו את זה לממלכתי ונתנו פתרון למוכר שאינו רשמי, שזה בעצם נותן את השירות למדינה למגזר החרדי, זה מה שהיה אז.

מאיר פרוש: לזה הצטרפו עוד ועוד ועוד, אנחנו צריכים לבקש שהעוד ועוד ועוד האלו יקבלו כמו שתי הרשתות האלה, אבל לא ששתי הרשתות האלה צריכים לרדת.

מאיר פרוש: ..

שרן השכל: הבקשה שלנו לא היתה להפסיק לסבסד את שתי הרשתות.

שרן השכל: זה לא נאמר.

מאיר פרוש: לא, הדגשתי.

מאיר פרוש: יש ממשלה חדשה, רוצים לדעת.

מאיר פרוש: זה לא קשור לממשלות זה קשור להתחייבות של המדינה לתת חינוך.

שרן השכל: לא, אבל הם אמרו שזו היתה דירקטיבה של הממשלה.

שרן השכל: הם לא רצו את בתי הספר המוכשרים.

מאיר פרוש: כן אבל השאלה היא למה הם לא רצו את המוכשרים, לא למה הם רצו לתת להם.

שרן השכל: כן, אבל בגלל זה אנחנו מבקשים הצהרה אחרת, ממשלה חדשה, הבקשה של הועדה היא דרישה חדשה, תעדוף שונה.

שרן השכל: או-קיי, אז אמרנו ככה- אנחנו מבקשים לדעת כמה שעות נוספות שנתיות ניתנות למוכשר, שזה גם נתון שלא ניתן לנו, שכר המורים- אמרתי, או-קיי זה התוכניות והקולות הקוראים.

מאיר פרוש: למה רק למוכשר ולא נדע מה מוסיפים למחוזות?

שרן השכל: שניה.

שרן השכל: בעיקרון אנחנו חוזרים חזרה לדיון...

שרן השכל: בדיון נאמר יש קולות קוראים ממשרד החינוך שמגיעים לכלל בתי הספר, כל בית ספר יכול לבוא ולהגיד לקולות הקוראים הללו.

שרן השכל: המוכשרים לא מקבלים את אותם קולות קוראים.

מאיר פרוש: למנהל המחוז יש אפשרות לתת שעות.

מאיר פרוש: מה זה השעות האלו?

מאיר פרוש: אני רוצה לדעת מה יש למחוזות.

שרן השכל: נכון, שעות נוספות.

שרן השכל: פרוש בבקשה אני לא אספיק, לא אצליח לסכם את הדברים האלה, אני חורגת כבר בעשר דקות.

מאיר פרוש: בשלוף אפשר לקבל את הנתונים האלה.

שרן השכל: אני אם יהיו דברים נוספים שנבקש, אני אבקש.

שרן השכל: שניה, תנו לי לסכם את זה רגע.

שרן השכל: ככה, אז מבחינת תוכניות וקולות קוראים, אני רוצה לדעת כמה קולות קוראים נענו לאותם בתי ספר מוכשרים.

שרן השכל: מה מיועד אליהם ולתת לנו סוג של השוואה, כמה קולות קוראים נענים בבית ספר ממוצע שהוא מתוקצב על-ידי המדינה שהוא בעצם מוכר.

אימאן ח'טיב יאסין: את מתכוונת תכניות של משרד החינוך?

שרן השכל: כן, כן, כן, קולות קוראים.

שרן השכל: של תכניות לא יודעת, רובוטיקה פתאום מגיע, טבע, ביולוגיה, כל מיני דברים כאלה, משום שכן עלה העניין שהם לא מקבלים תקציב גם לקולות קוראים, הם לא יכולים להירשם לקולות קוראים, ולכן אני רוצה לדעת כמה מהתקציב של הקולות הקוראים מגיע לבתי הספר המוכשרים.

שרן השכל: אלה הדברים שאנחנו מבקשים לדיון הבא, במידה ויהיו עוד אני כמובן אגדיר את זה ואעביר לכם.

שרן השכל: הגדרתי לו"ז תוך חודשיים אנחנו נקיים דיון המשך עם הנתונים ועם הדברים שביקשנו.

שרן השכל: תודה רבה.

שרן השכל: הישיבה נעולה.